cyanic-selkie/wikianc huggingface dataset:
Latin
Historie
Latin ble utbredt i den vestlige delen av Romerriket, og gjennom tiden utviklet vulgærlatin seg og ble til dialekter i de forskjellige områdene. Det kompliserte kasussystemet brøt gradvis sammen i folkemålet, og ordstillingen istedenfor bøyningen kom til å avgjøre ordenes funksjon i setningen. (Lingvister kaller dette en overgang fra syntetisk språk til analytisk språk.) Da Romerriket brøt sammen, og de enkelte provinsene falt i hendene på ulike germanske konger, begynte det latinske språket å splittes opp i en rekke vulgærlatinske dialekter, som til slutt var så ulike at der var snakk om ulike språk, de romanske språkene, der man hadde sluttet å uttale innledende h. Latin habére (= å ha) ble etterhvert til italiensk avére og fransk avoir. Fra omkring 300 e.Kr. ble latin vestkirkens språk, en stilling det beholdt gjennom hele middelalderen. Latin ble dermed det internasjonale språket som Vestens lærde kommuniserte på. Latin opphørte å være morsmål ca. år 600. Vi har imidlertid svært få skriftlige kilder til vulgærlatins utvikling. Eldste skriftlige kilde til vulgærlatin er skrevet på en freske i kirken San Clemente i Roma, i 400-tallskirken to etasjer under gatenivå. Her ses replikken Fili de le pute, traite! (= Trekk hardere, dere horesønner!) skrevet på fresken som viser mirakelet da Sisinnius og hans tjenere Albertel og Carvoncelle lures til å surre tauet sitt rundt en søyle, i stedet for rundt helgenen Sankt Klemens som kirken er oppkalt etter, og som de prøver å redde. Sankt Klemens betrakter deres anstrengelser og kommenterer på høylatin: Duritiam cordis vestri saxa trahere meruisti (= Ut fra eders forherdete hjerter er dere fordømt til å bære en slik bør.)
Traktaten i Verdun fra 842, hvor Frankerriket ble delt, er den første kilde hvor en kan få innblikk i at vulgærlatin hadde utviklet seg til et nytt romansk språk (gammelfransk). I Italia ble det skapt et syntetisk språk basert på latinskættede dialekter først med Dante på 1200-tallet. Fra omkring 800-tallet ble dialektene etter hvert distinkte romanske språk. I flere århundrer var disse bare talespråk, siden latin ble brukt som skriftspråk. For eksempel var latin det offisielle språket i Portugal inntil 1296, da det ble erstattet med portugisisk. Latin har også blitt benyttet som offisielt språk når det nasjonale språket har vært forbudt. I Polen var latin offisielt språk frem til 1795, for å unngå at russisk eller tysk i stedet ble påtvunget befolkningen. I Ungarn var latin administrativt språk frem til 1844. Ungarsk var forbudt av myndighetene, og for å slippe å måtte bruke erobrernes språk, tysk, benyttet ungarerne seg heller av latin.
I Norge var latin-artium en forutsetning for nærmest enhver embetskarriere fra tidlig 1700-tall og til real-artium ble godtatt som alternativ grunnopplæring på 1880-tallet. Latin var også diplomatiets språk inntil fransk overtok denne posisjonen på midten av 1600-tallet. Inntil midten av 1700-tallet var latin også språket forskningsresultater og vitenskap ble publisert på.
Kirkeordinansen fra 1537 la stor vekt på trening i den nye latinen. Det var stor prestisje knyttet til å kunne uttrykke seg elegant i klassiske vers, der kristne emner ble beskrevet i hedenske termer - Vårherre het Jupiter eller ble omtalt som tonans (= tordneren), supremus (= den høyeste) eller Deus optimus maximus (= Gud, den aller største - ofte forkortet DOM). Betegnelsen superi (= de høye) ble også brukt, som om kristendommen var blitt polyteistisk. Det ble populært å latinisere navnet sitt - «Berg» med Montanus, «Broby» ble Pontoppidan, «Smed» ble til Faber eller Fabricius. «Biskop» ble kalt præsul (fordanseren blant de romerske prestene for Mars ), bispegården curia, og kirken ble kalt templum.
Fra omkring år 300 var latin den vestlige kirkes språk. Men det ble ikke kirkens offisielle språk før på 1900-tallet, da latin ble et internasjonalt språk som lærde og vitenskapsmenn i Europa utvekslet tanker og oppdagelser med. Først på midten av 1800-tallet begynte latin å miste fotfeste i skolene. Frem til Andre Vatikankonsil ble alle katolske messer feiret på latin. Messen feires nå i de fleste deler av verden på det lokale språket.
I EU er alle medlemslandenes offisielle språk gjort til offisielle EU-språk. Dette medfører at minst 40 % av de administrative kostnadene i EU går til oversettelse og tolketjeneste. Den italienske representanten Mario Capanna har holdt en tale på latin i Europaparlamentet. Han ble oppfordret til å bruke et mer tidsmessig språk, men Capanna påpekte at ingen forskrifter forbød ham å bruke latin, og fikk støtte fra den tyske representanten Otto von Habsburg – på latin. Også den svenske latin-professoren Birger Bergh støtter tanken om latin som nytt fellesspråk i Europa, siden latin fungerte slik over lenger tid enn engelsk og fransk til sammen har gjort.
Lydsystem og uttale
Selv om latin ikke lengre har morsmålsstatus noe sted i verden, betyr ikke det at det ikke fortsatt kan tales. Det finnes mange type uttaler, to av dem anses som offisielle: kirkelatin, og klassisk latin. Uttalen varierer fra land til land. Kirken har sin egen rettesnor, nemlig kirkelatin. Ingen vet hvordan romerne faktisk snakket latin til daglig, men man kjenner imidlertid den klassiske uttalen av latin temmelig nøyaktig, takket være de tallrike vitnesbyrdene de latinske forfatterne har etterlatt seg, og man kan rekonstruere den ved hjelp av sammenligningsmetoden.
Nedenfor indikerer en linje over vokalen (en makron) at vokalen skal være lang. Symbolene i hakeparenteser og skråstreker følger IPA-standarden.
Uttalen i dag
Også kjent som Italiensk latin eller kirkelatin.
Vokaler i dagligdags uttale
Latin har korte og lange vokaler.
Lange vokaler er: ā, ē, ī, ō, og ū.
Korte vokaler er: a, e, i, o, u, og y.
Diftonger i dagligdags uttale
Latin har tre diftonger:
Vokal gruppene ae og oe er ikke diftonger som i motsetning til den klassiske uttalen, men de leses alltid /e/. Finner mann to prikker over en o, som dette → ö i oe diftongen skal man uttale hver vokal.
Konsonanter i dagligdags uttale
Dobbeltkonsonanter skal uttales lange: mittere, crassus , reppěri.
Aksent i dagligdags uttale
Den Latinske aksent består av tre viktige regler:
Latin har tonelagsaksent.
Gammel/ Klassisk uttale
Den klassiske i bruk i Romerriket.
Vokaler
Latin har de korte vokalene a, e, i, o, u (og y), og de lange vokalene ā, ē, ī, ō, ū.
Noen steder betegner i og u kanskje māximus / māxumus.
Diftonger
Latin hadde fem diftonger:
Konsonanter
Dobbeltkonsonanter skal uttales lange: mittere, crassus , repperit.
c, p og t skal alltid uttales uten aspirasjon (slik det også er i moderne romanske språk).
Aksent
Ord som består av flere stavelser, får aksent på penulten (den nest siste stavelsen) eller antepenulten (stavelsen før den nest siste). Aksenten skal stå på penulten hvis ordet bare har to stavelser (Rōma ), eller hvis penulten er lang (av natur eller stilling: candēla, incautus , abesse ). For øvrig settes aksenten på antepenulten (en lukkelyd og en likvid regnes ikke som lange av stilling): exercitus, integrī.
Det er usikkert om latin hadde trykkaksent eller tonelagsaksent.
Morfologi
Latin er et syntetisk bøyningsspråk. Affikser settes til stammer for å uttrykke kjønn, tall og kasus i adjektiver, substantiver og pronomen; dette kalles deklinasjon. I verb uttrykkes person, tall, tid, modus og aspekt; dette kalles konjugasjon.
Nominalsystem
Latin har:
Substantivene bøyes i fem forskjellige deklinasjoner. Adjektivene bøyes i to; den første tilsvarer substantivenes første og andre deklinasjon, den andre tilsvarer substantivenes tredje. Eksempel (puella, «pike»):
Verbalsystem
Latin har et omfattende verbalsystem. Foruten obligatorisk kongruens i person og tall med setningens subjekt, karakteriseres det latinske finitte verbet av tre trekk: modus, tid og diatese. De tre modi er indikativ, konjunktiv og imperativ. Verbtidene deles som regel i et presenssystem og et perfektumsystem etter hvilken bøyningsstamme som brukes. Presenssystemet inneholder tidene presens, imperfektum og futurum, og perfektumsystemet perfektum, pluskvamperfektum og futurum exactum. Diatesene er aktiv og passiv, men passivformene i perfektumsystemet dannes perifrastisk. I tillegg mangler det latinske verbet formene futurum og futurum exactum i konjunktiv, og i imperativ bøyes verbet kun i presens og futurum.
Av infinitte former har seks verbalsubstantiver og fire verbaladjektiver. Verbaladjektivene er de aktive presens og futurum partisipp, det passive perfektum partisipp, samt gerundiv som har et visst modalt innhold. Av verbalsubstantivene er tre infinitiver (presens aktiv og passiv, og perfektum aktiv). Disse suppleres av perifrastiske former for perfektum passiv og futurum aktiv og passiv, men siden den latinske infinitiven ikke kan bøyes i kasus brukes den såkalte gerundium som suppletiv i de tilfellene hvor man har bruk for infinitiver i en oblik kasus. Til slutt kommer 1. og 2. supinum (språkhistorisk henholdsvis akkusativ og ablativ av et bøyelig verbalsubstantiv etter fjerde deklinasjon).
De latinske verbene deles som regel inn i fire grupper (konjugasjoner), avhengig av hvordan de bøyes i presenssystemet. Dessverre beskriver ikke denne inndelingen verbformene utenfor presenssystemet særlig godt, så det er tre former man trenger for å beskrive alle formene til et latinsk verb: presens indikativ aktiv, perfektum indikativ aktiv og 1. supinum eller perfektum partisipp nominativ entall hankjønn. Å bøye et verb i disse tre formene kalles gjerne å bøye verbet a verbo.
Kongruens (samsvarsbøyning)
Et område av språket der bøyningsendelsene spiller en svært viktig rolle er i kongruens (samsvarsbøyning i kjønn, tall og eventuelt kasus). Kongruensen viser hvilke ord "som hører sammen" og er således viktig for å forstå en latinsk setning: Verbalet kongruerer med subjektet, subjektspredikativet kongruerer med subjektet, objektspredikativet med objektet, det påpekende, relative og spørrende pronemen kongruerer med predikativet i tillegg til adjektivets kongruens og apposisjon:
Kasuslære
(Eitrem, S. Latinsk grammatikk, 3. utgave ved Tosterud B. og Kraggerud E., Aschehoug 2006)
Nominativ
Subjektet i setningen står i denne kasusen. Predikativer for blant andre disse verbene står også i nominativ: esse (være), fieri (bli, gjøres til), videri (synes å være), haberi (regnes som) creari (velges til):
Vokativ
Denne kasusen brukes bare i tiltale og utrop, og omfatter stort sett hankjønnsord i 2. dekl og noen pronomen og adjektiver.
Akkusativ
Denne kasusen brukes i langt flere sammenhenger enn nominativ og vokativ, og er én av de oblike kasusene. Foruten at akkusativ står sammen med en rekke preposisjoner, brukes den for å markere det direkte objekt, indre objekt, objektspredikativ, mål og retning, den brukes i konstruksjoner med upersonlige verb og i enkelte adverbielle sammenhenger:
Dativ
Kasusen dativ har i vid forstand den hensikt å angi at noe er til interesse eller fordel for noen, eller motsatt – til skade eller ulempe for noen:
Eksempeltekst
Fra Cæsars Commentarii de Bello Gallico:
''Gallia est omnis divisa in partes tres, quarum unam incolunt Belgae, aliam Aquitani, tertiam qui ipsorum lingua Celtae, nostra Galli appellantur. Hi omnes lingua, institutis, legibus inter se differunt. Gallos ab Aquitanis Garumna flumen, a Belgis Matrona et Sequana dividit. Horum omnium fortissimi sunt Belgae, propterea quod a cultu atque humanitate provinciae longissime absunt, minimeque ad eos mercatores saepe commeant atque ea quae ad effeminandos animos pertinent important, proximique sunt Germanis, qui trans Rhenum incolunt, quibuscum continenter bellum gerunt.''
Gallia er delt i tre deler. I den ene bor belgierne, i en annen aquitanerne, og i den tredje de som kalles keltere på sitt eget språk, gallerne på vårt eget. Disse skiller seg fra hverandre med hensyn til språk, skikker og lover. Elven Garonne skiller gallerne fra aquitanerne, Marne og Seine fra belgierne. Av disse er belgierne de sterkeste, på grunn av at de er lengst fra provinsens menneskelighet og stas, at handelsmenn sjelden kommer til dem og importerer det som fører til at ånden blir kvinneliggjort, og at de er nærmest germanerne, som bor på andre siden av Rhinen, og som de fører uavbrutt krig med.
Ringebu
Ringebu er en kommune i Gudbrandsdalen i Innlandet. Den grenser i nord og øst til Stor-Elvdal, i sør mot Øyer og Gausdal, og i vest mot Sør-Fron.
Ringebu kommune hadde pr. 4. kvartal 2021 i alt 4385 innbyggere. De to største tettstedene i kommunen er Vålebrua (administrasjonssenter) med innbyggere og Tromsnes med  innbyggere per. Ved de olympiske leker i 1994 ble utfor arrangert i Kvitfjell alpinanlegg.
Tusenårssted
Kommunens tusenårssted er Ringebu stavkirke sammen med området rundt, Ringebu Prestegard og Gildesvolden.
Historie
Den store stavkirken fra ca. år 1220 er landets nest største etter Heddal stavkirke i Telemark, og den eneste som er bevart i Gudbrandsdalen i tillegg til kirken i Lom, og den gjenreiste Garmo stavkirke som står på Maihaugen på Lillehammer.
Ringebu inngikk i Oppland fylke før sammenslåingen med Hedmark fylke i 2020.
Skoler
Kommunen har tre barneskoler, hvorav en er en Montessoriskole. Ringebu skole og Fåvang skole er kommunale barneskoler med tradisjonell undervisning, mens Venabygd montessoriskole og -barnehage er montessoriskole. Kommunens ungdomsskole er Ringebu ungdomsskole. Kommunen har ingen videregående skoler, men har en folkehøyskole; Ringebu Folkehøgskule.
Kommunikasjon
Foruten Dovrebanen som har stasjon i Ringebu sentrum, går E6, den viktigste nord-syd veiforbindelsen i denne delen av landet, gjennom tettstedet. Friisvegen går fra sørøstlige delen av sentrum over Ringebufjellet til Atna i Østerdalen. Denne er vinterstengt. Vest-nordvest for tettstedet ligger industriområdet Frya med småflyplass, Frya flyplass, meieri og travbane. Siden det er høyt terreng øst for flyplassen har det ikke vært mulig å starte ruteflyging ved flyplassen.
Ved Frya starter fylkesvei 27 som går over Venabygdsfjellet og videre til Folldal. Dette er korteste veien mellom Ringebu og Hjerkinn, og er et godt alternativ til E6 når det er mye trafikk der.
Marikollen FK
Marikollen Fotballklubb (tidligere Munkebotn Fotballklubb) er en fotballklubb fra Åsane i Bergen som ble stiftet 1. juni 2010 i bydelen Sandviken i Bergen. Klubben spiller hjemmekampene sine på Salhus Kunstgress.
Historikk
Laget startet på nederste nivå i Hordaland Fotballkrets, 7. divisjon fotball for herrer. Laget trente i Sandviken, men grunnet kapasitetsproblemer spilte de sine hjemmekamper på Krohnsminde Idrettsplass på Danmarks plass.
I 2011 kom laget på nest sisteplass, og vant kun en kamp, mot Fusa Fotball 2. Etter 2011-sesongen ble det besluttet at laget skulle legges ned før sesongen i 2012, fordi de hadde for få spillere.
Laget ble startet opp igjen i 2014, og satset da fortrinnsvis på å bygge opp et lag for gutter født i 2005. Det nye «Gutter 2005»-laget spilte 32 kamper med kun seier, og kom til bronsefinale i Barcelona cup der de tapte mot et lag fra Belgia etter straffekonkurranse.
Navnebytte
I 2018 byttet klubben navn til «Marikollen Fotballklubb». Før 2018, gikk de under navnet Munkebotn Fotballklubb.
Lag
Marikollen har et aldersbestemt lag for guttespillere som er født i 2005, i tillegg til et seniorlag for herrer som spiller i 7. divisjon. I 2021 startet de et nytt lag i g11 klassen.
Liggevogn
thumb|Kupé i en alminnelig standardliggevogn, slik den ser ut i de fleste liggekupeer i Europa En liggevogn er en egen form for jernbanevogn, som oftest brukes i nattog. Herunder tog som har så lang kjørestrekning at det blir for lenge å ligge hele tiden Vognene fungerer som et enklere og også rimeligere tilbud enn sovevogn. Kupeene har normalt seks køyeplasser, tre på hver side av kupédøren. Køyene kan hurtig gjøres om til alminnelige sitteplasser, så passasjerene også kan benytte kupeen på dagtid.
Plasser i liggevogn er billigere enn i sovekupeer og kan vanligvis kjøpes enkeltvis. Det har ikke vært vanlig å skille mellom kjønn ved plassreservasjon, men etter hvert har jernbaneselskapene valgt i kunne tilby egne damekupeer. Noen tilbyr også familiekupeer, eller at en gruppe på færre enn seks personer som reiser sammen får reservere en hel kupé.
Vogntypen fikk sitt gjennombrudd i Europa på 1960- og 1970 -tallet i takt med den voldsomme populariteten for Inter-Rail. Mange jernbaneforvaltninger anskaffet slike, men ikke norske NSB. Både svenske og tyske liggevogner har likevel i mange år inntil ca. 2000 trafikkert norske spor, hhv. Oslo-København, Oslo-Stockholm, Narvik-Stockholm og Oslo-Hamburg. Norske Vy Tog kjøpte i 2020 inn åtte brukte kombinerte, opprinnelig tyske, ligge- og sykkelvogner. Planen var å sette dem inn i fjerntogene både dag og natt på Bergensbanen fra og med sommeren 2021. Vognene er bygget på 1960-tallet, men senere modernisert og ombygget i flere omganger. De har nå seks kupeer, hver med seks passasjerplasser, pluss sykkelrom.
Nummer og litra på disse er:
BDcm 61 85 82-90 402-4, BDcm 61 85 82-90 403-2, BDcm 61 85 82-90 404-0, BDcm 61 85 82-90 409-9, BDcm 61 85 82-90 410-7, BDcm 61 85 82-90 411-5, BDcm 61 85 82-90 412-3, BDcm 61 85 82-90 413-1. De to første ankom Oslo i desember 2020.
Vognene ble satt i trafikk på Bergensbanen fra 12. desember 2021, etter forutgående ombygging og oppgradering i Finland. Nytt litra i Norge er BFWL1. Ny nummerserie i Norge er 234XX der XX er de samme siste sifre som i vognenes opprinnelige nummerering.
Vognene
Aki na ukwa
Aki na ukwa er en nigeriansk filmkomedie fra 2003 regissert av Amayo Uzo Philips. Filmen har de to kortvokste skuespillerne Osita Iheme og Chimedu Ikeize i hovedrollene, og var deres gjennombrudd som skuespillere.
Handling
Aki na ukwa handler om to unge brødre (Iheme og Ikeieze) som skaper trøbbel hjemme og i landsbyen sin, og skaper kaos på skolen.
Oklahomas lovgivende forsamling
Oklahomas lovgivende forsamling (Oklahoma Legislature) er det lovgivende myndighetsorgan i Oklahoma. Forsamlingen består av to kammer, det ene kalles Oklahoma House of Representatives (representantenes hus) og det andre, Oklahoma Senate (senatet). Alle medlemmene i begge kamrene er valgt direkte av velgerne i enmannskretser. Representantenes hus har 101 medlemmer som har vervet i en to-årsperiode. Senatet har 48 medlemmer, som har vervet i en fire-årsperiode, men hvor halvparten er på valg annethvert år. Medlemmene i begge husene er valgt fra egne distrikter med likt folketall.
Nåværende oppstilling
Representantenes hus
Arne Revheim
Arne Revheim (født 7. oktober 1965) er en norsk billedkunstner.
I tillegg til sin virksomhet som maler arbeider han også med tegning, trykk og kunst i offentlig rom.
Revheim er utdannet ved Tegne og maleskolen i Bergen (1987–1988), Statens høgskole for kunsthåndverk og design (1988–1990) og Vestlandets Kunstakademi (1990–1994).
Han har hatt en rekke separatutstillinger og deltatt på flere gruppeutstillinger rundt om i Norge. Han har også arbeidet som kunstnerisk konsulent og kurator. Han var sentral i arbeidet med Galleri Otto Plonk Bergen (1996–1998). Fra 1999 til 2002 var han formidlingsleder og utstillingsansvarlig ved Østfold Kunstnersenter. Senere ble han engasjert av KORO, og var kunstnerisk konsulent blant annet for kunstprosjektene ved Nytt Sykehus Østfold.
Sammen med Finn Eirik Modahl laget han Backstage i Bergen i 2004. Modahl og Revheim samarbeidet også om installasjonen Javel på oppdrag fra KORO. Javel stod ferdig i 2011. Verkets plassering er i fjellveggen rett bak kulturhuset Kilden i Kristiansand. Han var 'WhataMess'' i utstillingslokalet Hydrogenfabrikken Kunsthall i 2012.
Revheim har mottatt stipender fra Statens etableringsstipend, Vederlagsfondets stipender og fått Fredrikstad kommunes kunstnerstipend to ganger.
Han har vært jurymedlem og juryleder for Statens Høstutstilling.
Priser og utmerkelser
I 2011 mottok Arne Revheim Aksel Waldemars Minnepris.
Forsvarsdepartementet (USA)
Forsvarsdepartementet (engelsk Department of Defense) er et departement i den amerikanske regjeringen. Departementet har ansvar for landets forsvar og administrerer det amerikanske militærvesenet. Forsvarsdepartementet ledes av en sivil statsråd utnevnt av den amerikanske presidenten og har sitt hovedkvarter i The Pentagon.
Historie
Forsvarsdepartementet ble vedtatt opprettet 26. juli 1947 etter en mangeårig debatt om rivalisering mellom forsvarsgrenene. Det ble opprettet ved å samle Krigsdepartementet, Marinedepartementet og Flyvåpendepartementet i ett felles departement. Departementet fikk opprinnelig navnet National Military Establishment, men dette ble endret i 1949 fordi den engelske forkortelsen NME hadde den uheldige uttalelsen enemy («fiende» på norsk).
Organisering
Forsvarsdepartementet består idag av forsvarsgrenene Armeen, Marinen, Marinekorpset og Flyvåpenet, samt en rekke halvmilitære eller sivile etater og kontorer. Forsvarsgrenene er fortsatt organisert i egne departementer (Marinen og Marinekorpset er begge underlagt Marinedepartementet), med hver sin minister som rapporterer direkte til forsvarsministeren.
Operativ kommando
Den amerikanske presidenten er militærvesenets øverstkommanderende. Kommandolinjen går fra presidenten, via forsvarsministeren, til regionale kommandoer ledet av fire-stjerners offiserer som kommanderer alle amerikanske styrker i sin region. Sjefen for Den militære sjefsnemnd, sjefene for forsvarsgrenene og ministrene for militærdepartementene inngår ikke i kommandolinjen.
I krigstid har Forsvarsdepartementet også kontrollen over Kystvakten, som vanligvis tilhører det amerikanske Sikkerhetsdepartementet. Dette har imidlertid ikke skjedd siden andre verdenskrig.
Budsjett og bemanning
Forsvarsdepartementets årlige budsjett er rundt 375 milliarder dollar, men dette beløpet inkluderer ikke ekstrabevilgninger som Kongressen vedtar flere ganger gjennom året. I tillegg kommer store deler av det nasjonale etterretningsbudsjettet, som er et selvstendig budsjett som holdes hemmelig.
Departementet har rundt tre millioner ansatte; 2,3 millioner militære tjenestemenn og 700,000 sivilt ansatte.
Abia (delstat)
Abia er en av Nigerias 36 delstater. Den ligger sør i landet i Nigerdeltaet. Den ble grunnlagt i 1991, tidligere var området en del av delstaten Imo. Delstatens administrasjonssenter ligger i byen Umuahia.
Norgesmesterskapet i fotball for jenter 16 år 2019
Norgesmesterskapet i fotball for jenter 16 år 2019 (Telenor Cup 2019) ble arrangert fra august til november 2019.
Strindheim slo Tromsø 6-5 i sin semifinale, og Viking slo Stabæk 2-0 i sin semifinale.
Analog regnemaskin
En analog regnemaskin er en maskin for komplekse tekniske beregninger der verdiene for variable og løsninger er representert av fysiske størrelser som lengde, volum, tid, trykk, varme, elektrisk strøm, elektrisk spenning, elektrisk motstand, kapasitans og frekvens. Opprinnelsen finnes i Euklidsk geometri og redskaper som passer, linjal, regnestav, planimeter og nomogram. Den analoge regnemaskinen er til forskjell fra disse en maskin som mer eller mindre automatisk utfører en beregning i flere trinn.
Den analoge regnemaskinen hadde sin glanstid fra 1930- til 1950-tallet, som et alternativ til automatiske beregninger i sifferform med elektriske datamaskiner og kalkulatorer. I overgangstiden ble de første moderne datamaskinene kalt siffermaskiner eller digitale matematikkmaskiner, for å skille dem fra sine analoge alternativer. Adjektivene digital (av engelsk digit = siffer, i sin tur latin digitus = finger) og analog (av analogi) er siden brukt for å skille mellom matematisk representasjon av diskrete (siffer) og kontinuerlige verdier. De første omformere fra analoge til digitale signaler (AD-omformer) og omvendt (DA-omformer) ble utviklet for grensesnittet mellom analoge maskiner og siffermaskiner.
I tillegg til teoretiske beregninger brukes analoge regnemaskiner også direkte for styring av maskiner ved bruke av reguleringsteknikk og servoer. Det digitale alternativet kalles ofte "numerisk styring" eller CNC (datastyrt numerisk kontroll). En annen tidlig anvendelse av analoge maskiner var beregning i sanntid for artilleri mot bevegelige mål, til sjøs og i luften.
Det knyttet seg mest interesse til de elektroniske analogmaskinene. I sin enkleste form kan en divisjon utføres ved å sette en spenning (U) over en variabel motstand (R, potensiometer) og måle den resulterende strømmen (I). I = U / R er en svært linjær funksjon for normale motstandstyper. Eksponensialfunksjoner samt derivasjon og integrasjon kan studeres ved å lade opp og ut kondensatorer. Som grunnleggende byggesten i analoge maskiner for mer komplekse sammenhenger bruker man ofte en enkel elektronisk forsterker med svært høy forsterkningsgrad. Denne kalles vanligvis vanligvis en operasjonsforsterker og kan kjøpes som en integrert krets til meget lav kostnad. Miniatyriseringen innenfor elektronikk har for det meste utkonkurrert maskiner basert på mekanisk bevegelse eller hydraulisk trykk.
Innenfor elektronisk musikk har den analoge maskinen en nær slektning i den analoge synthesizeren, som på 1960 og 1970-tallet representerte en overgang mellom det elektromekaniske hammondorgelet og dagens digitale synthesizere. Robert Moog bygget tidlig store apparater som inneholdt en rekke analoge enheter for tonegenerering, modulasjon, klangfiltrering og tidsstyring. De spenningsstyrte enhetene kan sammenkobles på ulik vis med ledninger, tilsvarende som for en manuell telefonsentral.
Ferjesambandet Fedje–Sævrøy
Fedje–Sævrøy er et ferjesamband på fylkesvei 568 mellom kommunene Fedje og Austrheim i Hordaland. Strekningen betjenes av Fjord1. med ferja MF "Fedjebjørn". Det er 8–12 avganger daglig i hver retning, ned til 1 time 20 minutter mellom avganger. Overfarten tar 30 minutter.
Fram til 1989 gikk ferjesambandet Fedje–Rossnes–Hoplandsjøen.
Fjellenes fange
Fjellenes fange (originaltittel: Кавказский пленник) er en russisk film fra 1996, regissert av Sergej Bodrov.
Handling
En gruppe russiske soldater blir overfalt av opprørere i de tsjetsjenske fjellene, og de to overlevende soldatene blir tatt til fange av en gammel mann ved navn Abdul Murat. Mannen ønsker å bytte dem mot hans egen sønn, som blir holdt fanget av russerne. Men de to fangene takler situasjonen på vidt forskjellige måter.
Den mer krigsherdede og kyniske sersjanten Saska (spilt av Oleg Mensjikov) planlegger å rømme så snart han får muligheten. Men den unge og naive vernepliktige Vanja, forsøker å bli venner med fangevokterne sine. Han forelsker seg også i Abduls datter, Dina.
Sibiriske salamandere
Sibiriske salamandere eller vinkelsalamandere er en primitiv familie av salamandere som holder til i Asia og noen steder i europeisk Russland. De er nære slektninger av kjempesalamandere (familien Cryptobranchidae), som også i hovedsak er asiatiske. Omtrent halvparten av de sibirske salamanderartene finnes bare i Japan.
De sibirske salamandrene har ytre befruktning. I motsetting til andre salamandere som har indre befruktning med spermatoforer, konsentrerer hannene seg om hunnens egg heller enn hunnen selv under paringsritualet. Hunnen legger to og to små slimkokonger om gangen, hver med omkring 70 egg. Ylngelpleie er vanlig.
Djoserpyramiden
Djoserpyramiden er en trappepyramide (gammelegyptisk: kbhw-ntrw) fra oldtidens Egypt og en arkeologiske levning i Saqqaras nekropolis (gravområde) som ligger nordvest for byen Memfis. Djoserpyramiden er Egypts eldste kjente pyramide. Den ble bygget en gang på 2600-tallet f.Kr. i løpet av 3. dynasti for begravelsen av farao Djoser av hans vesir og arkitekt Imhotep. Denne pyramiden er det sentrale trekket i et omfattende gravkompleks i en enormt område omgitt av seremonielle strukturer og dekorasjoner.
Saqqara, Djoserpyramiden, Memfis og Pyramidekomplekset ved Giza er sammen deler av det samme verdensarvområdet, med fellesnavnet Memphis and its Necropolis – the Pyramid Fields from Giza to Dahshur.
B-VM i håndball for menn 1989
B-VM i håndball for menn 1989 ble arrangert i Frankrike i 1989.
Djoserpyramiden
Denne første egyptiske pyramide består av seks mastabaer (i minskende størrelse) bygget på toppen av hverandre i hva som åpenbart er revisjoner og utviklinger av den opprinnelige planen. Pyramiden var opprinnelig 62 meter høy med en grunnflate som var 109 m x 125 m, og var kledd i polert, hvit kalkstein. Trappepyramiden (eller ur-pyramiden) er betraktet som verdens eldste bygningsstruktur reist av tilhogd stein, skjønt pyramidene ved Caral i Peru i Sør-Amerika er samtidige, og det egyptiske byggverket nå kjent som Gisr el-Mudir, og som ligger kun noen få hundre meter unna Djoserpyramiden, kan være eldre.
Grøtøya (Karlsøy)
25. desember 2000 gikk lasteskipet «John R» på grunn fire nautiske mil nordvest av Grøtøya. Etter noen dager brakk skipet i to, og forparten av vraket drev ca. 11 nautiske mil. Hundrevis av sjøfugl døde etter oljesøl fra vraket.
Grøtøy er en del av Nordkvaløy-Rebbenesøy landskapsvernområde.
Syklopropan
Syklopropan er et hydrokarbon med molekylformelen C3H6. Det har en karbon-ring formet som en trekant og hydrogen atomer festet til. Syklopropan og propen har samme molekylformelen, men ulike strukturformler, de er strukturisomerer.
Venezuela under Panamerikanske leker 1955
Venezuela under Panamerikanske leker 1955. Venezuela deltok i de andre Panamerikanske leker som ble arrangert i Mexico by mellom 12. og 26. mars 1955. De kom på sjetteplass med to gull-, fem sølv og elleve bronsemedaljer.
Hafgufa
Hafgufa, havguva, havgumsen, havstramben eller lyngbakr («lyngrygg») er et kjempestort sjøuhyre som er omtalt i norrøn litteratur, nærmere bestemt i en heiti i Den yngre Edda (Snorre-Edda), i Orvar-Odds saga og i Kongespeilet fra omkring 1250. Kongespeilet skildrer et havmonster eller en gigantisk hval så stort som ei øy. Dyret blir sjelden sett, og teksten spekulerer på om det kanskje bare finnes ett eller to dyr i hele verden.
Ordet hafgufa er islandsk og betyr «havdamp».
Historikk og bakgrunn
Det er ikke mange opptegnelser om en kjempefisk i nordiske farvann, og i folketradisjonen ser det ut til at den bare er kjent fra Atlanterhavskysten, først og fremst i Norge. Biskop Gunnerus i Trondheim mente for øvrig at den gamle hafgufa må være det samme som siden ble kalt sjøhorven eller, i Nordland, kraken. Dette havmonsteret blir grundig beskrevet av Erik Pontoppidan i ei bok om norsk natur fra 1752, der han særlig gjengir fortellinger fra norske fiskere.
Utenfor Island kan observasjoner av hafgufa forklares med undersjøiske vulkaner som kan skape havstrømmer, boblende vann og dannelse av nye småøyer. Mange av de andre observasjonene som har blitt gjort, kan ganske enkelt være luftspeiling eller lave, runde skyer. I nyere tid har noen tolket betydningen «havdamp» som et mulig tegn på gassbobler ved metanutslipp fra havbunnen. Ustabile metanhydrater («metanis») kan frigjøre gass ved for eksempel jordskjelv og undersjøiske jordskred. Både skip og mennesker vil sannynligvis synke i boblefylt havvann med lav tetthet. Slik gass kan også forårsake brann, og er blitt lansert som en forklaring på de angivelig mystiske ulykkene i Bermuda-triangelet, et område som etter en bokutgivelse i 1974 feilaktig ble beryktet for uvanlig mange fly- og båtforsvinninger.
Liknende sjøuhyrer
Det er fler forestillinger og fortellinger om kjempestore fisker og havuhyrer i gammel mytologi, for eksempel aspidochelone, et uhyre omtalt allerede i det greske bestiariet Physiologus, eller kraken, et dyr som opprinnelig ble beskrevet som en kjempefisk stor som en øy.
Simone Eriksrud
Simone Eriksrud (tidligere Larsen; født 21. august 1970 i Freiburg i Baden-Württemberg) var vokalist i det norske bandet D'Sound.
Frem til 2002 var hun tysk statsborger. Siden har hun vært norsk statsborger. Hun er gift med produsent Simen Eriksrud.
Solokarriere
Simone (som artist benytter hun kun fornavnet) har også satset på en solokarriere og kom med albumet The Last Days and Nights på slutten av 2004, men hverken den eller singelen «The Last Days and Nights of Rock 'n' Roll» oppnådde noen stor interesse eller et betydelig salg.
Lars Iver Strand
Lars Iver Strand (født 7. mai 1983) er en norsk tidligere fotballspiller.
Strand er opprinnelig fra Lakselv i Finnmark, og kom til Tromsø foran 2001-sesongen. Han var en offensiv midtbanespiller, og fikk sitt store gjennombrudd i 2004, da han var en av de viktigste bidragsyterne til at Tromsø kjempet om medalje i serien. Han ble belønnet med en plass på i januar 2005, da Norge spilte noen privatlandskamper i Midtøsten. Strand har også spilt en rekke kamper på U21-landslaget. I Tromsø ble Strand ofte kalt «Lille-Lars» og «Iver'n», og mest kjent er kanskje han og Morten Gamst Pedersens kallenavn «Knoll og Tott».
Han signerte for Vålerenga i november 2007. I 2009 ble Strand skjøvet ut i kulda i Vålerenga og gikk på et låneopphold til Tromsø. Han spilte sin første kamp for Tromsø mot nettopp Vålerenga på Ullevål og scoret et av målene i en kamp som Tromsø slo Vålerenga 4-2. Etter kampen uttalte Strand: «- Jeg føler ingen hevn, men det var en personlig seier».
Han skrev i desember 2011 under på en ettårskontrakt med Strømsgodset, spilte 2012-sesongen for klubben, men fikk ikke fornyet kontrakten. I januar 2013 signerte Strand en kontrakt på to år med Sandefjord.
Große Laber
Große Laber (også kalt Große Laaber) er en elv i Bayern i Tyskland og en sideelv til Donau med en lengde på rundt 85 kilometer.
Elven har sitt utspring i landkreis Kelheim i et åslendt landskap ved Volkenschwand. Fra kilden om lag 500 meter over havet renner Große Laber hovedsakelig nordøstover forbi byene Pfeffenhausen, Rottenburg, Langquaid og Sünching. De siste tre kilometerne renner elven parallelt med Donau før de renner sammen nær Straubing.
Alan Keyes
Alan Lee Keyes (født 7. august 1950) er en konservativ amerikansk aktivist, skribent og tidligere diplomat. Han er kjent for sine mange kandidaturer som president (1996, 2000 og 2008) senator (1988 og 1992 i Maryland, og 2004 i Illinois). Keyes tjente tidligere i USAs utenrikstjeneste (U.S. Foreign Service), og ble oppnevnt som ambassadør til FNs økonomiske og sosiale råd av President Ronald Reagan på 1980-tallet. Han var assisterende minister i utenriksdepartementets avdeling for internasjonale organisasjoner (International Organization Affairs, ansvarlig for kontakten med bl.a. FN) fra 1985 til 1987.
Keyes var med i Det republikanske partiet fra 1968 til mars 2008, og da med i Konstitusjonspartiet frem til april samme år. Har siden vært med i American Independent Party.
Biografi
Foruten disse bøkene har han også gitt uttalelser til andre bokverk skrevet av andre.
Helganes kraftverk
Helganes kraftverk er et  vannkraftverk ved Helgeland i Suldal kommune i Rogaland.
Kraftverket utnytter deler av fallet i Helgelandsåna som renner ut i Suldalsvatnet.
Det er installert to peltonturbiner på totalt 3,5 MW og midlere årsproduksjon er 12 GWh.
Kraftverket er et elvekraftverk uten eget reguleringsmagasin. Produksjonen startet i 2003.
Kraftverket er lokalt eid.
Cato den yngre
Marcus Porcius Cato Uticencis (født 95 f.Kr., død 46 f.Kr.), kjent som Cato den yngre for å skille ham fra hans oldefar Cato den eldre, var en politiker og senator mot slutten av den romerske republikk, og en tilhenger av stoisk filosofi. Han er kjent for sin legendariske stahet, iherdighet, spesielt i hans konflikt mot Julius Cæsar, samt hans immunitet mot bestikkelser og korrupsjon.
Skuespillet Cato, en tragedie fra 1712 av Joseph Addison er basert på hendelsene i de siste dagene av hans liv.
Tetricus I
Liv og virke
Tetricus var en senator fra en adelsfamilie av gallisk opphav. Han ble utnevnt til en administrativ posisjon som praeses provinciæ (provinsguvernør) av Gallia Aquitania i 270, en posisjon han fortsatt hadde da mordet på Victorinus ble annonsert tidlig i 271.
AC Ancona
Associazione Calcio Ancona er en italiensk fotballklubb fra Ancona, Marche.
Tetricus I
Liv og virke
Victorinus' mor, Victoria, lokalisert ved Colonia Claudia Ara Agrippinensium, greide å holde kontroll på den politiske situasjonen etter hennes sønns død; via hennes innflytelse (og med store mengder penger), bestakk hun hæren til å erklære den fraværende Tetricus som keiser. Tetricus aksepterte hærens nominasjon og tok keiserens purpurkappe i Burdigala i Gallia.
Tetricus reiste fra Burdigala og var på vei til Augusta Treverorum da han ble nødt til å avverge angrep fra germanske stammer som dro fordel av forvirringen og uroen i kjølvannet av Victorinus' død og invaderte Gallia. Ved slutten av 271 hadde Tetricus gjort Augusta Treverorum, som lå nær den kritiske grensen ved Rhinen, til sin hovedstad, og hadde feiret en Victoria Germanica, men ble igjen utkalt i 272 for å ta seg av et nytt fiendtlig streiftokt som hadde nådd elven Loire. De fortsatte invasjonene langs Rhinen og langs kystene tvang Tetricus til å oppgi grensefestningene og trekke troppene tilbake for å forsvare det indre av Gallia.
AC Ancona
Klubben ble grunnlagt i 1905 som Unione Sportiva Anconitana, men skiftet navn til Ancona Calcio 1905 i 1981, før grunnlagt på nytt som Ancona Calcio i 2004. Ancona spiller for øyeblikket i Serie B etter å ha rykket opp fra Serie C1/B i 2008.
Men spilte sist i Serie A i 2003/04 sesongen, hvor de endte nederst på tabellen og rykket ned til Serie B. Like etter ble klubben slått konkurs og ble sendt ned til Serie C2. Klubbens drakter er røde.
Tetricus I
Liv og virke
Til tross for disse vanskelighetene med de germanske invasjonene ble Tetricus anerkjent som keiser over hele Britannia og det meste av Gallia, bortsett fra Narbonensis hvor Placidianus hadde krevd en del territorier under Claudius II Gothicus. Selv om Tetricus ikke gjorde noen forsøk på å utvide sitt rike, benyttet han en del tid og ressurser på å ta tilbake en del provinser som hadde blitt gjenerobret av Romerriket, blant annet sørøstlige Aquitania og de vestlige delene av Narbonensis. Hans styre var ustabilt ved at enkelte områder erklærte deres allianse med den romerske keiseren Aurelianus, blant annet byen Argentoratum i 272.
Det var for å sikre sin innlandsstøtte at Tetricus til sist å utnevne sin sønn Tetricus II som cæsar en gang i 273, etter å ha feiret sitt andre år som konsul den 1. januar 273. Det gjorde lite for å styrke hans styre da Faustinus, provinsguvernør av Gallia Belgica, gjorde opprør i slutten av 273 eller begynnelsen av 274. Disse vanskelighetene ble enda verre i midten av 273 da keiser Aurelianus hadde bestemt seg for å gjenerobre de vestlige provinsene av Romerriket etter at han hadde vært seierrik i øst. I forberedelse av dette feiret Tetricus og hans sønn deres felles embete den 1. januar 274 før de marsjerte sørover fra hovedstaden Augusta Treverorum for å møte Aurelianus som avanserte inn i Gallia.
Det avgjørende slaget skjedde i nærheten av Châlons-sur-Marne i slutten av februar 274 hvor Tetricus’ hær ble slått i småbiter i en hendelse husket som «den katalauniske katastrofe». Ved mars 274 hadde både Tetricus og hans sønn overgitt seg til Aurelianus. Senere keiserpropaganda hevdet at Tetricus hadde inngått en avtale med Aurelianus om å overgi seg, men latt hæren likevel utkjempe slaget for ærens skyld. Det ble hevdet at Tetricus siterte Vergil i sitt brev til Aurelianus: eripe me his, invicte, malis («redd meg, o ubeseirede, fra disse vanskeligheter»).
I henhold til litterære kilder, etter å ha blitt vist fram som trofeer i Aurelianus' triumftog i Roma, ble livene til Tetricus og hans sønn spart av Aurelianus. Tetricus ble gitt tittelen corrector Lucaniae et Bruttiorum, det vil si guvernør for en sørlig region av Italia. Tetricus døde ved en ukjent dato i Italia. Han er listet som en av Romas tretti tyranner i det hovedsakelige upålitelige historieverket Historia Augusta.
Numismatikk
Tetricus utstedte sølvmynter, antoninianii, og disse ble de mest imiterte prototypene som ble imitert av germansk samfunn på De britiske øyer og i nordvestlige Europa, såkalte barbarous radiate, av romerske mynter.
Bredene Koksijde Classic 2023
Bredene Koksijde Classic 2023 var et endags sykkelritt i Belgia. Rittet var for mannlige, profesjonelle syklister, og var en del av UCI ProSeries 2023.
Rittet ble vunnet av Gerben Thijssen.
Mustafa Abu al-Yazid
Mustafa Abu al-Yazid (også kjent som Sheikh Saeed, født som Mustafa Ahmed Muhammad Uthman Abu al-Yazid den 17. desember 1955 i Egypt, død 21. mai 2010 i Pakistan) var en egyptisk islamist, militant og Al-Qaidas sjef for deres operasjoner i Afghanistan. Han ble regnet som den tredje viktigste i Al-Qaida.
Al-Yazid var fengslet i tre år i Egypt på grunn av sitt engasjement i attentatet mot Egypts president Anwar Sadat i 1981. I løpet av de tre årene i egyptisk fengsel ble han med i Egyptisk Islamsk Jihad, og i 1988 dro han til Afghanistan der han spilte en stor rolle i grunnleggelsen Al-Qaida.
Han var misstenkt for å ha vært involvert i planleggingen av Terrorangrepet 11. september.
Den 9. februar 2009 mottok den indiske regjeringen en video visstnok skulle stamme fra Al Yazid. På videoen kunne man se Al Yazid og han sier i videoen at hvis India angriper Pakistan så vil Pakistan slå hardt og nådeløst tilbake. Etterretningstjenesten både i India og USA ble tatt litt på senga fordi han lenge antas å ha vært død.
Dødsfall
Al-Yazid ble drept i et amerikansk droneangrep i North Waziristan i Pakistan den 21. eller 22. mai 2010. Flere mennesker skal ha blitt drept i angrepet, inkludert hans kone, tre døtre og ett barnebarn.
Ferjesambandet Fjelberg–Sydnes–Utbjoa
Fjelberg–Sydnes–Utbjoa er et fergesamband i Sunnhordland som forbinder Vindafjord med Fjellbergøyene og Halsnøy. Strekningen betjenes av Norled med fergen MF «Ytterøyningen».
Fergen har anløp på Borgundøya, Fjelbergøya, Sydnes og Utbjoa i varierende frekvens. Den går omtrent fem turer per dag.
Fergesambandet er siden 2019 del av fylkesvei 543. Tidligere var den del av fylkesvei 62, unntatt strekningen Sydnes–Utbjoa, nummerert fylkesvei 543 som ren fergestrekning i fylkesveinettet i Rogaland.
Kotjonok
Kotjonok (originaltittel: Котёнок) er en russisk film fra 1996, regissert av Ivan Popov.
Handling
Mens han leker, faller en liten kattunge fra vinduet utenfor hjemmet sitt. Den lander på en lastebil som ikke la merke til hva som skjedde, og som kjører katten over hele Moskva. Hjelpeløs, redd og uten å vite hvordan den kan komme seg trygt hjem, møter katten en rekke problemer.
Men etter hvert møter den også mange vennlige mennesker og dyr som forsøker å hjelpe den lille katten. Etter mange eventyr i storbyen finner kattungen endelig veien hjem, takket være alle dens snille, nye venner.
Fekting under de britiske imperie- og samveldeleker 1962
Fekting under de britiske imperie- og samveldeleker 1962. Fekting var en av flere sporter under de britiske imperie- og samveldeleker (British Empire and Commonwealth Games) som ble arrangert i Perth i Australia i perioden 22. november til 1. desember 1962. Det var de sjuende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1962-1966) het (British Empire and Commonwealth Games). I lekene i 1962 ble det konkurrert i sju øvelser, seks for menn og en for kvinner. Kårde, sabel og florett både individuelt og i lag for menn og en individuell konkurranse i florett for kvinner. England ble beste nasjon med to gullmedaljer.
Henri Gance
Henri Gance (født 17. mars 1888 død 1983) var en fransk vektløfter som deltok under OL 1920 i Antwerpen.
Gance ble olympisk mester i vektløfting under OL 1920 i Antwerpen. Han vant vektklassen mellomvekt opp til 75 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 245,0 kilo, ti kilo mer enn sølvvinneren. Vektløftkonkurransen besto av tre løft, rykk og støt med en hånd og støt med begge hendene. Det var ti utøvere fra sju nasjoner i mellomvektklassen som ble avviklet 30. august 1920.
Jalaluddin Haqqani
Haqqani var antatt å ha hatt sterke bånd til den pakistanske ISI. Han hadde visstnok tiltrukket seg generøs støtte fra de velstående arabiske landene sammenlignet med det andre motstandledere har fått.
I 1991 ble han den første motstandslederen som erobret en by som Sovjetunionen hadde inntatt. Byen han erobret het Khost og lå i Najibullah-regionen. I 1992, da krigsherrene dannet regjering, ble han utnevnt til justisminister i den første mujahedin-regjeringen.
Haqqani var ikke opprinnelig et medlem av Taliban. Men han sverget troskap til dem i 1995 rett før Talibans okkupasjon av hovedstaden Kabul. I 1996 og 1997 tjenestegjorde han som militær kommandant i Taliban-hæren og var utstasjonert nord for Kabul. Han ble anklaget for å begå etnisk rensing mot lokale Tajik-befolkninger. I Talibans år ved makten var han utpekt som guvernør i Paktia-provinsen. I oktober 2001 ble Haqqani kalt Talibans militære øverstkommanderende.
Tarapiampa
Tarapiampa er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Jalaluddin Haqqani
Det hevdes at Haqqani helt siden 2001 har blitt tilbudt posisjoner i den afghanske regjeringen av president Hamid Karzai inkludert tilbud om stillingen som statsminister. I juli 2008 konfronterte CIA-tjenestemenn pakistanske embetsmenn med bevis på båndene mellom det pakistanske ISI og Jalaluddin Haqqani. ISI avviser disse påstandene på det kraftigste.
Tarapiampa
Utseende
En middelsstor, avlang, brungul trebukk. Antennene er noe lengre enn kroppen, tynne, svarte og gule. Pronotum er bredere enn langt, tønneformet, litt innsnevret ved roten. Dekkvingene er nesten jevnbrede.
Jalaluddin Haqqani
I september 2008 hadde USA et målrettet luftangrep mot Haqqani, noe som resulterte i drapet på mellom ti og tretti sivile. Et amerikansk missil traff huset der Haqqani bodde i Nord-Waziristan. Men Haqqani hadde tidligere forlatt området og ble derfor ikke skadet i angrepet.
Tarapiampa
Utbredelse
Arten er kjent fra Fransk Guyana og Ecuador.
Konrad Dahl
Konrad Neumann Hjelm Dahl (født 24. juni 1843 i Melhus, død 18. august 1931) var en norsk forfatter.
Konrad Dahl var sønn av presten Nils Nilssøn Dahl og bror av politikeren Walter Scott Dahl. Han ble cand. theol. i 1866 og var i en årrekke fengselsprest i Bergen og Kristiania. Som forfatter debuterte han med fortellingen «Finnegutten» i 1873, og utga senere en rekke bøker. Særlig kjent ble «Løven. Fortælling fra en Finnmarksfjord» som ble utgitt i flere opplag. Sine erfaringer som fengselsprest har han skildret i romanen «Arne Livaag», som er en forståelsesfull skildring av et samfunnets stebarn. Dahl skrev særlig noveller.
Micrixys
Micrixys er en slekt av billene i delgruppen (underfamilien) Panagaeinae i familiegruppen løpebiller.